Nuget utawa nugget yaiku panganan saka iwak pithik digiling lan diwenehi glepung panir. Panganan iki digawé mawa digoreng lan nalika dicokot nyuwara kriuk-kriuk. Gegenep kanggo mangan bisa saos tomat utawa mayonais.

Cara nggawé

Piranti sing dicawisaké

Nuget 

 Iwak pitik sing wis digiling 300 gram
 1 wortel lan dirajang alus
 Endhog 2
 Bawang bombay 1 dirajang alus
 2 lonjor godhong brambang iris
 Bawang 3 wiji
 Glepung tapioka 3 sendhok pangan
 Glepung gandum 5 sendhok pangan
 Bubuk kaldhu pitik  1 sendhok tèh
 Bubuk mrica ¾ sendhok tèh
 Gula pasir ½ sendhok tèh
 Uyah ¾ sendhok tèh

Kulit krispi 

 2 endhog dikocok
 Glepung serbaguna
 Glepung panir
 Lenga gorèng

Cara ngolah 

 Campur kabèh bahan utama nuget ing tembor lan uleni nganti rata.
 Cepakaké loyang lan wènèhaké adhonan iku.
 Kukus kurang luwih 20 menit nganggo geni sedhengan.
 Menawa wis mateng banjur diangkat lan diadhemaké.
 Iris nuget dadi kothak-kothak.
 Cepakaké piranti kulit ing piring dhéwé-dhéwé banjur nuget siji mbaka siji didèlèh glepung serbaguna banjur kocokan endhog lan pungkasané ing glepung panir.
 Wènèhaké ing freezer kulkas paling sithik 30 menit supaya glepung panir iku kelèt. Nugget bisa uga disimpen kanggo cepakan sewayah-wayah butuh lawuh.
 Cepakaké lenga gorèng  lan ditunggu nganti panas.
 Gorèng nuget lan entèni nganti wernané kuning kasoklatan.
 Èntas nuget ing piring nalika isih panas.
 Nuget wis bisa dipangan lan bisa uga ditambah saos utawa lombok jemprit kanggo gegenep nalika mangan.

Deleng uga 
Resèp masak nuget

Vidèyo masak nuget

Resep 'Nugget Ayam'

Gorengan
Panganan